Growol inggih punika dhedhaharan ingkang khas saking tlatah Kabupatèn Kulon Praga. Growol kadamel saking téla kaspa. Adatipun growol dipuncawisaken kanthi dipuniris-iris kados ‘segitiga’. Growol gadhah rasa ingkang khas. Dhedhaharan ingkang dipunremeni déning simbah-simbah punika ngandhut "karbohidrat", amargi kadamel saking téla. Rikala jaman rumiyin, growol saged dipundhahar kanggé nggantos dhaharan pokok (sekul). 